CELEX: 32015D0290
Language: hu
Date: 2015-02-20 00:00:00
Title: A Bizottság (EU) 2015/290 végrehajtási határozata ( 2015. február 20. ) a 391/2013/EU végrehajtási rendelet 17. cikke szerinti díjszámítási körzetekben alkalmazott 2014-es egységdíjak megfeleléséről és a 2013/631/EU határozat hatályon kívül helyezéséről (az értesítés a C(2015) 882. számú dokumentummal történt)

24.2.2015   
            
            
               HU
            
            
               Az Európai Unió Hivatalos Lapja
            
            
               L 51/10
            
         A BIZOTTSÁG (EU) 2015/290 VÉGREHAJTÁSI HATÁROZATA
   (2015. február 20.)
   a 391/2013/EU végrehajtási rendelet 17. cikke szerinti díjszámítási körzetekben alkalmazott 2014-es egységdíjak megfeleléséről és a 2013/631/EU határozat hatályon kívül helyezéséről
   
      
         (az értesítés a C(2015) 882. számú dokumentummal történt)
      
   
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a léginavigációs szolgálatoknak az egységes európai égbolt keretében történő ellátásáról szóló, 2004. március 10-i 550/2004/EK európai parlamenti és tanácsi rendeletre („léginavigációs szolgálati rendelet”) (1) és különösen annak 15. cikkére,
   mivel:
   
               (1)
            
            
               A 391/2013/EU bizottsági végrehajtási rendelet (2) a léginavigációs szolgálatokra vonatkozóan közös díjszámítási rendszert hoz létre. A közös díjszámítási rendszer alapvető szerepet tölt be az 549/2004/EK európai parlamenti és tanácsi rendelet (3) 11. cikkében és a 390/2013/EU bizottsági végrehajtási rendeletben (4) meghatározott teljesítményrendszer célkitűzéseinek megvalósításában.
            
         
               (2)
            
            
               A 2011/121/EU bizottsági határozat (5) a 2012–2014 közötti időszakra vonatkozó európai uniós szintű teljesítménycélokat, ezen belül költséghatékonysági célt határozott meg a léginavigációs szolgálatok számára. A Bizottság 2012. július 19-én és 2012. december 17-én kelt leveleiben tájékoztatta a tagállamokat arról, hogy felülvizsgált teljesítményterveik és céljaik összhangban vannak az elfogadott uniós szintű teljesítménycélokkal, és hozzájárulnak azok megvalósításához. A költséghatékonysági célok megállapítása meghatározott egységdíjakban történik.
            
         
               (3)
            
            
               A 391/2013/EU végrehajtási rendelet 17. cikke (1) bekezdésének b) és c) pontja értelmében a Bizottság az említett rendelet és a 390/2013/EU végrehajtási rendelet rendelkezései alapján évenként értékeli a részére a tagállamok által benyújtott, díjszámítási körzetekre vonatkozó egységdíjakat.
            
         
               (4)
            
            
               2013-ban a Bizottság elvégezte a díjszámítási körzetekben alkalmazott 2014-es egységdíjak értékelését a teljesítmény-felülvizsgálati szerv és az Eurocontrol Központi Útvonal-használati Díjirodája segítségével, felhasználva a tagállamok által rendelkezésére bocsátott adatokat és egyéb információkat. Ezt követően elfogadta a 2013/631/EU bizottsági határozatot (6). A 391/2013/EU végrehajtási rendelet 17. cikke (1) bekezdésének d) pontjával összhangban a Bizottság az említett határozattal értesítette a tagállamokat arról, hogy megítélése szerint a részére benyújtott, a díjszámítási körzetekben alkalmazott 2014-es egységdíjak megfelelnek a 390/2013/EU és a 391/2013/EU végrehajtási rendeletnek.
            
         
               (5)
            
            
               A 2013/631/EU határozat elfogadását követően Bulgária, Dánia, Magyarország, Litvánia, Lengyelország és Szlovákia 2014-ben tájékoztatták a Bizottságot az egységdíj kiszámolásához kapcsolódó egyes paraméterek változásairól, amelyekről nem volt tudomásuk akkor, amikor az eredeti adatokat és a kiegészítő információkat megfelelésértékelés céljából benyújtották a Bizottságnak, és amelyek szükségessé tesznek bizonyos helyreigazításokat az érintett 2014-es egységárak tekintetében. A szóban forgó hat tagállam ezért helyesbített egységdíjakat terjesztett a Bizottság elé.
            
         
               (6)
            
            
               A 391/2013/EU végrehajtási rendelet 17. cikke (1) bekezdésének c) és d) pontjával összhangban a Bizottság az említett rendelet és a 390/2013/EU végrehajtási rendelet rendelkezései alapján értékelte ezeket a Bulgária, Dánia, Magyarország, Litvánia, Lengyelország és Szlovákia díjszámítási körzeteiben alkalmazott, helyesbített 2014-es egységdíjakat, és megállapította megfelelőségüket. Az eredményről ezért értesíteni kell az érintett tagállamokat.
            
         
               (7)
            
            
               Az érthetőség és átláthatóság érdekében a 2013/631/EU határozatot hatályon kívül kell helyezni és helyébe e határozatnak kell lépnie.
            
         
               (8)
            
            
               Az arról szóló értesítés, hogy a díjszámítási körzetekben alkalmazott egységdíjak megfelelnek a 390/2013/EU és a 391/2013/EU végrehajtási rendeletnek, nem sérti az 550/2004/EK rendelet 16. cikkét.
            
         
               (9)
            
            
               Az e határozatban előírt intézkedések összhangban vannak az Egységes Égbolt Bizottság véleményével,
            
         ELFOGADTA EZT A HATÁROZATOT:
   1. cikk
   Az e rendelet mellékletében meghatározott díjszámítási körzetekben alkalmazott 2014-es egységdíjak megfelelnek a 390/2013/EU és a 391/2013/EU végrehajtási rendeletnek.
   2. cikk
   A 2013/631/EU határozat hatályát veszti.
   3. cikk
   Ennek a határozatnak a tagállamok a címzettjei.
   
      Kelt Brüsszelben, 2015. február 20-án.
      
         
            a Bizottság részéről
         
         Violeta BULC
         
            a Bizottság tagja
         
      
   
   
      (1)  HL L 96., 2004.3.31., 10. o.
   
   
      (2)  A Bizottság 2013. május 3-i 391/2013/EU végrehajtási rendelete a léginavigációs szolgálatok közös díjszámítási rendszerének létrehozásáról (HL L 128., 2013.5.9., 31. o.).
   
      (3)  Az Európai Parlament és a Tanács 2004. március 10-i 549/2004/EK rendelete az egységes európai égbolt létrehozására vonatkozó keret megállapításáról (HL L 96., 2004.3.31., 1. o.).
   
      (4)  A Bizottság 2013. május 3-i 390/2013/EU végrehajtási rendelete a léginavigációs szolgálatok és a hálózati funkciók teljesítményrendszerének létrehozásáról (HL L 128., 2013.5.9., 1. o.).
   
      (5)  A Bizottság 2011. február 21-i 2011/121/EU határozata a léginavigációs szolgálatok 2012–2014 közötti időszakra vonatkozó európai uniós szintű teljesítménycéljainak és riasztási küszöbértékeinek meghatározá (HL L 48., 2011.2.23., 16. o.).
   
      (6)  A Bizottság 2013. október 29-i 2013/631/EU határozata a díjszámítási körzetekben alkalmazott 2014-es egységdíjaknak a 391/2013/EU végrehajtási rendelet 17. cikkének való megfeleléséről (HL L 289., 2013.10.31., 68. o.).
   
      MELLÉKLET
      
                  Díjszámítási körzet
               
               
                  2014-es útvonali egységdíj
                  nemzeti pénznemben (1)
                  
                  (a tagállam ISO-kódja)
               
            
                  Ausztria
               
               
                  73,39 EUR
               
            
                  Belgium és Luxemburg
               
               
                  72,04 EUR
               
            
                  Bulgária
               
               
                  73,09 BGN
               
            
                  Ciprus
               
               
                  38,41 EUR
               
            
                  Cseh Köztársaság
               
               
                  1 198,16 CZK
               
            
                  Dánia
               
               
                  531,33 DKK
               
            
                  Észtország
               
               
                  23,97 EUR
               
            
                  Finnország
               
               
                  52,06 EUR
               
            
                  Franciaország
               
               
                  65,77 EUR
               
            
                  Németország
               
               
                  77,32 EUR
               
            
                  Görögország
               
               
                  34,53 EUR
               
            
                  Magyarország
               
               
                  12 539,40 HUF
               
            
                  Írország
               
               
                  30,62 EUR
               
            
                  Olaszország
               
               
                  78,83 EUR
               
            
                  Lettország
               
               
                  28,44 EUR
               
            
                  Litvánia
               
               
                  157,97 LTL
               
            
                  Málta
               
               
                  27,61 EUR
               
            
                  Hollandia
               
               
                  66,47 EUR
               
            
                  Lengyelország
               
               
                  147,43 PLN
               
            
                  Portugália – Lisszabon
               
               
                  38,74 EUR
               
            
                  Románia
               
               
                  168,83 RON
               
            
                  Szlovákia
               
               
                  60,93 EUR
               
            
                  Szlovénia
               
               
                  67,46 EUR
               
            
                  Spanyolország kontinentális része
               
               
                  71,69 EUR
               
            
                  Spanyolország – Kanári-szigetek
               
               
                  58,36 EUR
               
            
                  Svédország
               
               
                  638,85 SEK
               
            
                  Egyesült Királyság
               
               
                  70,46 GBP
               
            
         (1)  Ezek az egységdíjak nem tartalmazzák a 391/2013/EU végrehajtási rendelet 18. cikkében említett adminisztrációs egységdíjat, mely azon tagállamokra alkalmazandó, amelyek részes felei az útvonal-használati díjakról szóló Eurocontrol Sokoldalú Megállapodásnak.